**Acte necesare pentru eliberarea cardurilor-legitimaţie pentru locurile gratuite de parcare pentru persoanele cu handicap**  
   
Eliberarea acestor carduri-legitimaţie se face în baza prevederilor Legii nr.448/2006 privind protecţia şi promovarea drepturilor persoanelor cu handicap, cu modificările şi completările ulterioare, şi cu prevederile H.G. nr.268/2007 pentru aprobarea Normelor metodologice de aplicare a prevederilor Legii nr.448/2006  
   
**1. Listă documente necesare**:

* **cerere** ;
* copie a certificatului de încadrare în grad şi tip de handicap eliberat de comisia de evaluare a persoanelor cu handicap sau decizia eliberată de comisia superioară de evaluare a persoanelor adulte cu handicap, în termen de valabilitate;
* copie a actului de identitate al solicitantului;
* 2 poze 30 x 40 mm, recente;
* cardul-legitimaţie expirat, în original, în cazul în care solicitantul a deţinut un astfel de card.

**2. Pentru a putea elibera cardul-legitimatie pentru locurile gratuite de parcare reprezentanţilor legali ai PERSOANELOR ADULTE cu handicap, aceştia trebuie să depună în completare la dosarul de bază mai sus menţionat următoarele documente:**

* Dispoziţia Primarului prin care este instituită curatela pe seama persoanei cu handicap şi reprezentantul acesteia este numit curator al respectivei persoane cu handicap;
* 2 poze 30 x 40 mm, recente, ale reprezentantului legal (în acest caz nu mai este necesară depunerea celor 2 poze ale persoanei cu handicap);
* Copie dupa actul de identitate al reprezentantului legal al persoanei cu handicap.

**3. Pentru eliberarea cardului-legitimaţie pentru locurile gratuite de parcare reprezentanţilor legali/asistenţi maternali ai PERSOANELOR MINORE cu handicap, aceştia trebuie să depună în completare la dosarul de bază mai sus menţionat următoarele documente:**

* Copie după certificatul de naştere al copilului;
* Copie act de identitate reprezentant legal sau asistent maternal;
* Document din care să rezulte calitatea de reprezentant legal sau document din care să rezulte că este asistent maternal cu drepturi părinteşti dobândite prin hotărâre judecătorească;
* 2 poze 30 x 40 mm, recente, ale reprezentantului legal (în acest caz nu mai este necesară depunerea celor 2 poze ale persoanei minore cu handicap).

**Notă:**   
Fiecare document depus în copie va fi însoţit de originalul acestuia, pentru verificarea autenticităţii.  
Cardul-legitimaţie pentru locurile gratuite de parcare se eliberează numai persoanelor cu handicap sau reprezentanţilor legali ai acestora, care au domiciliul in Comuna Boldur.  
 **DOCUMENTAŢIA SE DEPUNE LA REGISTRATURA PRIMARIEI.**

Perioadele de **valabilitate a cardului-legitimatie in functie de gradul de handicap** vor fi urmatoarele:

- gradul **grav** / valabilitate "**permanent**";  
- gradul **accentuat** / valabilitate **12 luni**;  
- gradul **mediu** / valabilitate **6 luni**;

**Nota:** In cazul deteriorarii cardului-legitimatie, persoana in cauza beneficiaza de schimbarea acestuia.

Si cei care **au in ingrijire persoane cu dizabilitati** pot beneficia de aceasta scutire, prezentand cererea, documentul de ingrijitor, declaratia pe proprie raspundere din care sa rezulte numele asistatului, incadrarea in grad a acestuia, copie a actului de identitate al ingrijitorului si certificatul de inmatriculare al masinii.